Peter Braaf

Peter Braaf is 'n Suid-Afrikaanse akteur, regisseur en toneelskrywer. Hy is die broer van Vivian Braaf.Esat: http://esat.sun.ac.za/index.php/Peter_Braaf

 Lewe en werk 
Hy studeer aan die Universiteit van die Wes-Kaap, waar hy in 1973 as lid van die Dramavereniging betrokke raak by amateurteater. Later is hy een van die stigterslede van die Cape Flats Players, wat gemeenskapsdramas in die townships opvoer, en hy is vanaf 1978 vir 'n ruk leier van hierdie geselskap. Hy tree ook in verskeie van hulle dramas op, waar hy gereeld die hoofrol vertolk, terwyl hy ook regisseur is van baie van hulle opvoerings. Van die dramas wat onder sy regie opgevoer word, sluit in Adam Small se “Kanna hy kô hystoe” en “Joanie Galant-hulle”.Fransman, Willem Jr Die Burger: http://m24arg02.naspers.com/argief/berigte/dieburger/2004/09/24/DB/10LDN/04.html Op televisie tree hy onder andere op in “Halfmansput”. In 2001 word hy 'n lektor in Drama en Uitvoerende Kunste aan die Noord-Kaap Tegniese Kollege in Kimberley.

 Skryfwerk 
Hy skryf die drama “Asseblief Miesies”,Esat: http://esat.sun.ac.za/index.php/Asseblief_miesies wat in 1982 deur die Cape Flats PlayersDie Burger: http://152.111.1.87/argief/berigte/dieburger/1990/05/29/19/2.html by die Kellerprinz Dramafees opgevoer is. Hierdie drama is geïnspireer deur die skermoordsaak, waar Marlene Lehnberg ene Choekoe gehuur het om haar minnaar se vrou te vermoor. Hiervoor kry hy 'n skenking van die Departement van Kleurlingsake. Saam met die Cape Flats Players skep hy die opvoering “Senzinina”, terwyl hy in samewerking met sy vrou “What about de lô?” saamstel, 'n opvoering van sange en poësie gebaseer op die werk van Adam Small.

 Eerbewyse 
In 2003 ontvang hy die Patrick Petersen-toekenningAnoniem “Petersen-prys toegeken” “Beeld” 4 Desember 2003 van die Afrikaanse Skrywersvereniging vir sy bevordering van protes- en gemeenskapsteater.Small, Adam Netwerk24: http://www.netwerk24.com/Stemme/Briewe/Peter-Braaf-en-sy-span-verdien-dank-20140821 

 Verwysings 

Kategorie:Suid-Afrikaanse akteurs
Kategorie:Suid-Afrikaanse skrywers